Решение на Общия съд от 26 февруари 2016 г. — Vidmar и др./Комисия
(Дело T-507/14)1
(Извъндоговорна отговорност — Присъединяване на Хърватия към Съюза — Отмяна преди присъединяването на национално законодателство, предвиждащо създаването на професията държавен съдебен изпълнител — Вреда, претърпяна от лицата, които преди това са били назначени като държавни съдебни изпълнители  — Неприемане от Комисията на мерки, насочени към спазването на ангажиментите по присъединяването — Достатъчно съществено нарушение на правна норма, с която се предоставят права на частноправните субекти — Член 36 от Акта за присъединяване)
Език на производството: хърватски
Страни
Ищци: Vedran Vidmar (Загреб, Хърватия) и 21 други ищци, чиито имена са посочени в приложение към решението (представител: D. Graf, адвокат), и Darko Graf (Загреб) (представители: първоначално D Graf, впоследствие L. Duvnjak, адвокати)
Ответник: Европейска комисия (представители: S. Ječmenica и G. Wils)
Предмет
Иск за обезщетение, целящ поправянето на вредата, която ищците твърдят, че са претърпели поради виновното поведение на Комисията при нейното проследяване на спазването на ангажиментите по присъединяването от страна на Република Хърватия
Диспозитив
Отхвърля иска.
Осъжда Vedran Vidmar и Darko Graf, както и другите ищци, чиито имена са посочени в приложение, да заплатят съдебните разноски.
____________
1     ОВ C 303, 8.9.2014 г.